স্টাফ রিপোর্টার ॥ সদর উপজেলার অলিপুরে অবস্থিত প্রাণ কোম্পানীর ছাদ ধ্বসে ভুলূ মিয়া (২০) নামে এক শ্রমিকের পা ভেঙ্গে গেছে। সে মাধবপুর উপজেলার পুড়াইকলা গ্রামের আকদ আলীর পুত্র। গতকাল বুধবার সকালে কোম্পানীর ভেতরে কাজ করার সময় এ দূর্ঘটনা ঘটে। এসময় অন্যান্য শ্রমিকরা তাকে উদ্ধার করে হবিগঞ্জ সদর হাসপাতালে ভর্তি করে। শ্রমিকরা অভিযোগ করেন, সম্প্রতি ওই কোম্পানীর ভেতরের বিল্ডিংয়ের ছাদ বেশ কয়েকবার ধ্বসে পড়ে। এতে ইতোপূর্বে বেশ কয়েকজন শ্রমিক আহত হয়। পরপর এরকম কয়েকটি দূর্ঘটনা ঘটায় শ্রমিকরা কাজ করতে ভয় পাচ্ছে।